बृहस्पति कुण्ड

बृहस्पति कुण्ड (Brihaspati Kund) भारत के मध्य प्रदेश राज्य के पन्ना ज़िले में स्थित एक प्राकृतिक क्रेटर है। यह कालिंजर दुर्ग से 33 किमी दक्षिण में और पन्ना से लगभग 38 किमी दूर स्थित है, और यहाँ एक जलप्रपात स्थित है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293बृहस्पति कुण्ड घने जंगल और ऊँची पहाड़ियों से घिरा हुआ क्षेत्र है। लगभग 100-125 फीट ऊँचाई से गिरता हुआ झरने का पानी अत्यंत सुन्दर लगता है। यह बुन्देलखण्ड क्षेत्र की सबसे खूबसूरत जगहों में से एक है। बृहस्पति कुण्ड की कड़ी में आगे जाने पर अनेक और भी कुण्ड हैं -

(1) बृहस्पति कुण्ड
अंगूठाकार|277x277पिक्सेल|बृहस्पति कुण्ड
(2) सूरज कुण्ड  

(3) गुफा कुण्ड 

(4) सुखा कुण्ड                                

(5) हत्यारा कुण्ड 

(6) वेधा कुण्ड 

(7) पतालिया कुण्ड

इतिहास

यहाँ प्राचीन काल की शैल चित्रकला के प्रमाण पत्थरों  पर उकेरी गयी आकृति के माध्यम से देखने को मिलते हैं। ये शैल चित्र जनजातीय लोगों व मानवीय गतिविधियों को दर्शाते हैं तथा शिकार में प्रयोग होने वाले उपकरण जैसे कि धनुष, भाला, तीर-कमान इत्यादि के चित्र पत्थरों पर बनाए गए हैं। इससे यह प्रमाण मिलता है कि मानव सभ्यता का विकास इन घाटियों के आस-पास हुआ होगा।

बृहस्पति कुण्ड पहुँचने के रास्ते

कालिंजर किले से इस जलप्रपात की दूरी लगभग 33 किलोमीटर है जबकि पन्ना सिटी से 38 किलोमीटर है। चित्रकूट क्षेत्र से यह जलप्रपात 75 किलोमीटर की दूरी पर है तथा यदि आप खजुराहो के रास्ते यहाँ पहुँचना चाहते हैं तो वहाँ से इसकी दूरी लगभग 81 किलोमीटर है।

धार्मिक मान्यताएँ

प्राचीन धार्मिक मान्यताओं के अनुसार यह माना गया है कि यहाँ पर ऋषि मुनियों के आश्रम थे और भगवान राम त्रेता युग में अपने चित्रकूट वनवास काल में माँ सीता और लक्ष्मण जी के साथ ऋषि-मुनियों के दर्शन करने के लिए आते थे।

 इन्हें भी देखें 
 पन्ना ज़िला

 सन्दर्भ 

श्रेणी:पन्ना ज़िले में पर्यटन आकर्षण
श्रेणी:पन्ना ज़िला